psihologiaminciunii

10 indicii cum sa-ti dai seama cand cineva te minte

De cele mai multe ori ne putem da seama dacă persoana din fata noastră ne minte. Limbajul trupului poate fi usor de citit si de interpretat. De cele mai multe ori este foarte greu sau chiar imposibil pentru interlocutor să-si controleze constient toate reactiile non verbale si paraverbale. În cazul unei conversatii câteva semne pot fi citite si îti pot da indicii ferme asupra spunerii adevărului sau ba din contră, ale neadevărului. O listă de referintă a semnelor că persoana din fata ta nu-ti spune adevărul poate fi următoarea: **1. Gesturi asimetrice. ** De exemplu, dacă vorbeste cu tine si gesticulează cu mâna sau arată cu degetul în altă directie decât priveste, poate fi un semn că te minte. Această asimetrie a gesturilor apare în momentul în care una spune si alta gândeste, moment în care apare o asimetrie a gesturilor. Într-un anumit sens, nonverbalul nu se pliază pe verbal. La fel si mimica unei persoane poate deveni asimetrică, de exemplu, o parte a fetei este încordată, iar cealaltă încearcă să zâmbească. Fiind atent la asemenea detalii, vei putea să le observi cu usurintă.
 * 2. Răspunsuri prea rapide. ** Dacă îti va răspunde foarte repede unei întrebări (sub o secundă) este un semn că avea pregătit acel răspuns si este prea putin probabil să fie adevărat. De obicei atunci când un om minte, este cel mai probabil să se fi asteptat la întrebarea respectivă, motiv pentru care avea gata pregătit răspunsul. Atunci când nu te-ai pregătit să răspunzi la o anumită întrebare îti va lua cel putin o secundă pentru a oferi un răspuns care să confirme realitatea.
 * 3. Răspunsuri prea încete. ** La fel, dacă ezită foarte mult în a-ti oferi un răspuns este un nou semn că în acel moment improvizează!


 * 4. Priveste în dreapta sus (în dreapta lui). ** De regulă va privi în această directie atunci când improvizează sau îsi imaginează. Cei mai multi oameni accesează imaginatia atunci când privesc în dreapta sus. Atunci când privesc în stânga sus accesează amintiri, iar în dreapta sus îsi imaginează diferite lucruri, inclusiv un răspuns neadevărat.


 * 5. Incapacitatea de a relua o poveste în sens invers. ** Atunci când întrebi o persoană unde a fost si-ti spune o poveste care constituie o serie de evenimente, pune-l să spună povestea în sens invers, adică retine cele 5-6 însiruiri ale faptelor si întreabă-l: deci ce-ai făcut înainte de .?, dar înainte de.? Dacă a improvizat povestea, va avea o ezitare lungă ca timp în a-ti oferi un răspuns.


 * 6. Îsi duce mâna des la ureche sau îsi acoperă gura cu mâna. ** Multi oameni atunci când mint îsi duc mâna la ureche sau îsi acoperă gura cu mâna. Este un fel de autoprotectie care se generează de obicei spontan.


 * 7.Povestirea exactă. ** O poveste mult prea exactă poate însemna o poveste pregătită dinainte. De obicei, când un om relatează anumite fapte, detaliile îi vin în minte pe parcurs, motiv pentru care se mai autocorectează din când în când. Autocorecturile nu apar în momentul în care povestea este pregătită pentru a fi spusă, deci cel mai probabil a fost repetată dinainte.


 * 8. Punctarea unei idei în mod insistent. ** Cine se scuză se acuză, spune o vorbă veche. Dacă tu de exemplu întrebi : unde ai fost si ti se răspunde cu o negatie cum ar fi: nu am făcut nimic rău, acesta este un semn că e posibil să te mintă, prin evitare. Este cracteristică acelor situatii când pui o întrebare de bună credintă si ti se oferă un răspuns foarte suspect, o scuzăfără ca măcar să fi întrebat dacă a făcut ceva rău sau nu.


 * 9.Blocaje în expunere. ** Atunci când ti se spune o poveste sau ti se face o expunere, cel care povesteste nu se asteaptă să fie întrerupt, mai ales atunci când are povestea pregătită. Prin urmare, pune o întrebare de detaliu lipsită de importantă la care nu se asteaptă. Dacă va avea dificultăti mari în a oferi acel detaliu si apoi va avea mari dificultăti în a-si continua povestea, nu-i de bine.


 * 10. Schimbări de ton sau viteză. ** Atunci când un om minte tinde să vorbească mai repede decât de obicei sau se precipită, devenind agitat uneori. Practic, trebuie să urmăresti acele semne, acel ton, acea intonatie care nu-i este caracteristică.

De regulă, aceste semne sunt universale, însă trebuie interpretate cu grijă. Cu cât sunt prezente mai multe din aceste semne cu atât probabilitatea de a te minti este mai mare. Pot fi însă si exceptii, astfel încât cel mai bine ar fi să-l urmăriti în diferite contexte, să stabiliti dacă acestea sunt prezente si apoi veti face interpretări mult mai sigure. Prezenta unui singur semn nu înseamnă 100% că esti mintit/mintită. Cu cât sunt mai multe semne cu atat probabilitatea este mai mare. Este bine să te antrenezi să observi persoane care mint, dar tu esti dezinteresat/ă. Urmăreste reactiile si învată. La un moment dat, după putină practică îti vei da seama foarte usor. Aceste indicii că esti mintit/ă apar atât în viata personală cât si în afaceri sau viata profesională, unele dintre ele fiind mai mult sau mai putin aplicabile în functie de context.

Se spune că sunt si oameni care mint cu sânge rece în sensul că sunt profesionisti în adevăratul sens al cuvântului. Natura umană nu este perfecă, inconstient sau nu vei primi la un moment dat semnale că te minte. Exceptie fac cazurile patologice sau situatia în care te minte, crezând de fapt că spune adevărul.